КК: Я магу расказаць на ўласным досведзе. Год таму я сама набыла кватэру ў Новай Баравой, у 8-м квартале. І ведаеце, у нас там суседскае кам’юніці ў прамым сэнсе гэтага слова. Усе сочаць за тым, што яны купілі (не толькі за кватэрай, але і за пад’ездам і дваром). Як толькі з’яўляецца новая драпіна на сценцы, адразу пачынаецца ўнутранае расследаванне. Калі нехта прыпаркаваўся каля пад’езда, суседзі адразу пішуць у агульны чат заўвагі і абяцанні ў наступны раз выклікаць ДАІ. Перад Новым годам жыхары самі захацелі паставіць у пад’ездзе ялінку і запрасілі ўсіх упрыгожыць яе разам.